CELEX: 62013TA0406
Language: hr
Date: 2015-01-14 00:00:00
Title: Predmet T-406/13: Presuda Općeg suda od 14. siječnja 2015. – Gossio protiv Vijeća ( „Zajednička vanjska i sigurnosna politika — Posebne mjere ograničavanja protiv određenih osoba i drugih subjekata s obzirom na stanje u Côte d’Ivoireu — Zamrzavanje financijskih sredstava — Izvrtanje ovlasti — Očita pogreška u ocjeni — Temeljna prava” )

23.2.2015   
            
            
               HR
            
            
               Službeni list Europske unije
            
            
               C 65/32
            
         Presuda Općeg suda od 14. siječnja 2015. – Gossio protiv Vijeća
   (Predmet T-406/13) (1)
   
   ((„Zajednička vanjska i sigurnosna politika - Posebne mjere ograničavanja protiv određenih osoba i drugih subjekata s obzirom na stanje u Côte d’Ivoireu - Zamrzavanje financijskih sredstava - Izvrtanje ovlasti - Očita pogreška u ocjeni - Temeljna prava”))
   (2015/C 065/45)
   Jezik postupka: francuski
   
      Stranke
   
   
      Tužitelj: Marcel Gossio (Abidjan, Republika Côte d’Ivoire) (zastupnik: S. Zokou, odvjetnik)
   
      Tuženik: Vijeće Europske unije (zastupnici: B. Driessen i G. Étienne, agenti)
   
      Predmet
   
   Zahtjev za proglašenje ništavim Uredbe Vijeća (EZ) br. 560/2005 od 12. travnja 2005. o uvođenju određenih posebnih mjera ograničavanja protiv određenih osoba i subjekata s obzirom na stanje u Côte d’Ivoireu (SL L 95, str. 1.) (SL, posebno izdanje na hrvatskom jeziku, poglavlje 18., svezak 8., str. 80.), poništenje Odluke Vijeća 2010/656/ZVSP od 29. listopada 2010. o produljenju mjera ograničavanja protiv Côte d’Ivoirea (SL L 285, str. 28.) (SL, posebno izdanje na hrvatskom jeziku, poglavlje 18., svezak 6., str. 166.) i Provedbene odluke Vijeća 2012/144/ZVSP od 8. ožujka 2012. o provedbi Odluke 2010/656 (SL L 71, str. 50.) (SL, posebno izdanje na hrvatskom jeziku, poglavlje 18., svezak 10., str. 239.), u dijelu u kojem se odnose na tužitelja i, s druge strane, Odluke Vijeća od 17. svibnja 2013. o produljenju mjera ograničavanja kojima je obuhvaćen tužitelj.
   
      Izreka
   
   
               1.
            
            
               Poništava se Provedbena odluka Vijeća 2014/271/ZVSP od 12. svibnja 2014. o provedbi Odluke 2010/656/ZVSP o produljenju mjera ograničavanja protiv Côte d'Ivoirea, a Provedbena uredba Vijeća (EU) br. 479/2014 od 12. svibnja 2014. o provedbi Uredbe (EZ) br. 560/2005 o uvođenju određenih posebnih mjera ograničavanja protiv određenih osoba i subjekata s obzirom na stanje u Côte d’Ivoireu proglašava se ništavom, u dijelu u kojem se odnose na Marcela Gossija.
            
         
               2.
            
            
               Tužba se u preostalom dijelu odbija.
            
         
               3.
            
            
               Svaka stranka snosi svoje troškove postupka.
            
         
      (1)  SL C 313, 26.10.2013.